**Говорни жанрови**

* Примарни жанрови су чешће у употреби: усмени (говорни), разговорни (дијалошки), приповедни, пословни, интимни и конверзациони.
* Секундарни су ређи: писани, монолошки, дескриптивни, белетристички консултативни и формални.

**Дијалог и монолог**

* Јесу основни облици говора.
* Монолог је краће или дуже континуирано излагање, говор једне особе, упућен другим учесницима у комуникацији – слушаоцима или читаоцима.
* У монологу информације теку у једном смеру: читав говорни догађај је непрекинут низ говорних чинова, саопштења, које само један учесник у комуникацији (говорник) шаље другом (слушаоцу/цима), а овај (ови) их само прима, не одговарајући, језички, на примљене поруке.
* Монолошки говор тражи: сређену композицију – логичку организованост и повезаност делова у целину, затим изграђен језик и упечатљив стил, добру дикцију и култивисан гест, како би се избегло нејасно и неубедљиво казивање.

**Дијалог**

* Разговор који се води између два или више лица, комуникативно „равноправних“ – информације теку у оба смера (интерактивни облик комуникације = на информацију се добије одговор), улоге говорника и саговорника се смењују на принципу лингвистичке акције и реакције.
* У дијалогу се говор може прекинути у сваком тренутку и опет започети.

**Дијалошке врсте**

Дијалог се јавља у неколико облика: као разговор, конверзација, дискусија и полемика (на јавном месту).

1. Разговор је основни, најчешћи и најмање везан облик вербалне комуникације. Води се између две или више особа у најразноврснијим свакодневним ситуацијама.

Разговор је спонтан и једноставан, има жив и слободан израз: користе се изреке, пословице, жаргонска и провинцијална лексика.

У разговору се најчешће реализује и функција општења и функција информисања.

1. Конверзација (као конверзациони стил).
2. Дискусија (као дискусиони стил).
3. Полемика – представља оштро препирање, расправљање између представника различитих схватања (борба мишљења), о неким питањима у уметности, књижевности, науци, филозофији, политици...

Полемичари се користе: аргументима, цитатима изрекама, често и ироничним и карикатуралним формулацијама.

**Монолошке врсте**

* **Приповедање** – излагање неких догађаја у природном, хронолошком току, или ретроспективном редоследу (накнадно испричани догађаји на посебан начин се повезују с основним током радње)
* Приповедање се јавља као:
1. причање о догађајима којима је неко био сведок или је у њима учествовао;
2. препричавање – понављање, репродуковање туђег текста које може бити дословно или слободно.
* **Описивање** – представља се неко биће, предмет или појава.

Као самосталан облик излагања јавља се у уметничким, научним и техничким описима, али се чешће јавља као елеменат нарације: у епским делима дају се портрети јунака, описује се амбијент...

Описи могу бити:

\*објективни – анатомски или географски описи или

\*субјективни – описи драгих особа.

* **Извештавање** – излажу се подаци о неким догађајима и збивањима (важним, историјским), а некада се извештава о стању и раду неког колектива, радне групе или појединца.
* За извештавање су важне актуелност и аутентичност информација, исцрпност и прегледност приказа стања и збивања, изражених једноставним, неметафоричним језиком и стилом.
* **Реферисање** – облик извештавања.
* Реферати су често стручни извештаји ослоњени на чињенице и податке, којима се у кратким и јасним реченицама излаже суштина или само једна страна неког питања – друштвеног, политичког, културног, уметничког...
* Реферат је облик стручног излагања на неком конгресу, саветовању... Циљ му је да заинтересује и подстакне учеснике скупа на разговор.
* **Објашњење** – краће тумачење које се даје најчешће ради разјашњења и поимања садржаја и смисла појединих, мање разумљивих места у оквиру дужег излагања.
* Може се јавити и као самосталан облик излагања – у стручном и научном приказу неког предмета, појаве...
* Као један од облика модалитета вербалне методе, примењује се у настави, нарочито у раду с млађом децом.